Armata ucraineană va stabiliza în scurt timp situația de pe câmpul de luptă și își propune să formeze unități pentru acțiuni de contraofensivă în cursul acestui an, potrivit generalului-locotenent Oleksandr Pavliuk, comandantul forțelor terestre. Președintele Ucrainei, Volodimir Zelenski, a declarat anterior că Rusia va încerca să organizeze o nouă ofensivă în această primăvară sau vară, dar Kievul are propriul său plan de luptă. Pe de altă parte, purtătorul de cuvânt al armatei ucrainene, Dmitro Lihoviî, a declarat miercuri la televiziunea națională că forțele rusești nu au reușit să câștige teren în apropiere de Avdiivka. În schimb, rușii se concentrau asupra unei zone din sud. Rușii încearcă să avanseze în Donețk, cu prețul unor pierderi semnificative. Potrivit bilanțului prezentat miercuri de Kiev, 1.250 de soldați ruși și-ar fi pierdut viața într-o singură zi.
Toate informațiile despre războiul din Ucraina - ziua 743 - LIVE pe HotNews.ro:
08:17Prețurile ridicate ale petrolului, eludarea sancțiunilor și investițiile de stat oferă Rusiei suficiente resurse pentru a continua războiul în Ucraina la intensitatea actuală pentru încă cel puțin doi ani, se arată într-un raport al agențiilor de informații lituaniene, informează Reuters.
08:01 VIDEO REPORTAJ "În maxim 15 minute suntem în aer, 24/7, 365". Cum apără avioanele F-16 românești și turcești cerul NATO aripă la aripă
07:48Forțele rusești nu au reușit să cucerească teren nou în apropiere de Avdiivka. Potrivit purtătorului de cuvânt al armatei ucrainene, Dmitro Lihovii, rușii se concentrează asupra unei zone din sud, notează The Guardian.
Maksym Zhorin, un comandant ucrainean din zonă, a declarat, de asemenea, că forțele rusești întâmpină dificultăți în a face progrese. Cea mai recentă țintă a acestora a fost satul Orlivka. "Ei încearcă în mod constant să avanseze și să facă progrese acolo unde este posibil. În ciuda pierderilor semnificative, ei persistă în lansarea de atacuri, atât ziua, cât și noaptea".
01:14Republica Moldova suspendă aplicarea Tratatului cu privire la forţele armate convenţionale în Europa
Guvernul Republicii Moldova a aprobat miercuri un proiect de lege referitor la suspendarea aplicării Tratatului cu privire la forţele armate convenţionale în Europa, semnat la Paris la 19 noiembrie 1990. Tot la Paris, Chişinăul va semna joi cu Franţa un acord bilateral de cooperare în domeniul apărării, potrivit News.ro care citează, relatează NewsMaker.
00:16Vizita președintelui Volodimir Zelenski și a premierului grec Kyriakos Mitsotakis la Odesa din 6 martie nu a fost motivul atacului cu rachete al Rusiei asupra orașului în aceeași zi, a declarat Nataliia Humeniuk, purtător de cuvânt al Comandamentului Operațional de Sud al Ucrainei, pentru Radio Europa Liberă
Scurtă recapitulare a evenimentelor recente privind războiul:
- Vizita președintelui Volodimir Zelenski și a premierului grec Kyriakos Mitsotakis la Odesa din 6 martie nu a fost motivul atacului cu rachete al Rusiei asupra orașului în aceeași zi, a declarat Nataliia Humeniuk, purtător de cuvânt al Comandamentului Operațional de Sud al Ucrainei, pentru Radio Europa Liberă.
- Executivul american consideră că este prea devreme pentru a spune dacă atacul din Odesa de miercuri, care a provocat moartea a cinci oameni, l-a vizat pe președintele ucrainean Volodimir Zelenski, care se afla în orașul din sudul Ucrainei împreună cu premierul grec Kyriakos Mitsotakis, relatează AFP.
- Armata ucraineană va stabiliza în scurt timp situația de pe câmpul de luptă și urmărește să formeze unități pentru acțiuni contraofensive în cursul acestui an, a declarat miercuri un comandant militar, relatează Reuters.
- Maia Sandu, mesaj pentru Vladimir Putin: Să îşi retragă armata din Ucraina şi să îşi vadă de problemele interne ale Federaţiei Ruse.
- Cinci persoane au fost ucise miercuri într-un atac rusesc asupra infrastructurii portuare a Ucrainei din Odesa.
- Fostul șef al agenției spațiale a Rusiei, Dmitri Rogozin, a publicat pe contul său de pe rețeaua de socializare VK mesajul senatoarei Diana Iovanovici-Shoșoacă de marţi din Senat cu privire la Transnistria, despre care a spus că este "noul măr al discordiei între blocul estic și vestic și posibilul nou focar de conflict chiar în preajma României".
- Maia Sandu: Rusia nu are cum să ajungă în Moldova. Ucraina e scutul nostru
- VIDEO Ciocniri pe alocuri violente au avut loc miercuri la Varșovia între forțele de ordine desfășurate în fața parlamentului și fermierii care protestează împotriva politicilor despre care afirmă că le amenință traiul.
----------------